Diari Oficial de la Generalitat Valenciana


Sumari del DOGV 9006, del 27-01-2021 (2021/328)

Informació pública del projecte d'expropiació, per taxació conjunta, per a l'adquisició dels terrenys adherits al juliol de 2013 al conveni de cessió de sòl derivat del Pla especial de Narengs.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9006

Data del DOGV
:   27-01-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/328


Data del document
:   13-01-2021

Organisme emissor
:   Ajuntament de la Llosa de Ranes

Tipus de document
:   Anunci

Descriptors 

:   * Llosa de Ranes, la
    * administració local
    * pla d'urbanisme

Informació pública del projecte d'expropiació, per taxació conjunta, per a l'adquisició dels terrenys adherits al juliol de 2013 al conveni de cessió de sòl derivat del Pla especial de Narengs. [2021/328]  
L'Ajuntament en Ple, sessió extraordinària celebrada en data 18 de desembre de 2020, ha acordat aprovar inicialment el projecte d'expropiació, per taxació conjunta, dels terrenys adherits al juliol/2013 al conveni de cessió de sòl derivat del Pla especial de Narengs.  
  
La present expropiació urbanística comporta la declaració d'utilitat pública, la necessitat d'ocupació i interés social dels béns afectats derivada de l'aprovació del Pla especial de reserva de sòl dotacional Narengs en data 26.04.2010, per la Comissió Territorial d'Urbanisme de València; sent, per tant, d'aplicació, entre altres, els preceptes continguts en l'article 29 de la Llei d'expropiació forçosa de 16 de desembre de 1954, així com l'article 106.7 de la LOTUP.  
  
La part dispositiva del citat acord plenari diu:  
  
Primer  
Aprovar inicialment el projecte d'expropiació dels terrenys inclosos en el Pla especial Narengs, situada en el sud-est de la població en la partida denominada Narengs, també Narengs o Narencs, que en el seu moment es van acollir al sistema preferent de cessió anticipada de terrenys formalitzat, al juliol de 2013, mitjançant la formalització del conveni. Aquests terrenys expropiables comprenen conjuntament la superfície de 6.817,03 m², sobre els quals se seguirà el procediment de taxació conjunta previst en la nostra normativa autonòmica.  
  
Segon  
Aprovar inicialment la relació de propietaris, béns i drets afectats que resulten afectats per l'expedient d'expropiació, i que als efectes identificatius és la que s'ha detallat en l'antecedent seté, sense perjudici que en la memòria de l'expropiació s'amplie amb més detall. (s'adjunta la relació en la taula annexa).  
  
Tercer  
Aprovar la despesa corresponent en l'aplicació pressupostària MC número 19 del pressupost 2020, en virtut del que es disposa en el projecte d'expropiació.  
  
Quart  
Sotmetre a informació pública el projecte d'expropiació present, d'acord amb el projecte de delimitació, relació de propietaris, de béns i drets aprovada, així com de les corresponents valoracions, i fulls d'apreuament proposats, per el termini d'un mes a comptar des de l'endemà a la publicació en el Diari Oficial de la Generalitat Valenciana, devent, asimateix, publicar-se en un periòdic dels de major circulació, notificant també als titulars de drets i càrregues afectats.  
  
Durant aquest termini els interessats podran formular les observacions i reclamacions que estimen convenients, en particular, en el que concerneix la titularitat o valoració dels seus respectius drets.  
  
Cinqué  
Comunicar al Registre de la Propietat l'adopció dels esmentats acords a l'efecte de que practique la nota al marge de cada finca afectada expressant la iniciació del procediment que li corresponga a cada terreny afectat.  
  
Sisé  
Comunicar a les persones interessades del present, que contra els esmentats acords no podrà interposar-se cap recurs, en tractar-se d'un acte de tràmit.  
  
Seté  
Facultar a l'alcalde per a la signatura de quants documents resulten necessaris per a l'execució del present acord.  
  
Huité  
Donar compte del present acord a Intervenció i Tresoreria a l'efecte de practicar les anotacions comptables que procedisquen.»  
  
El que se li notifica als efectes oportuns, així com a l'efecte del que es disposa en l'article 44 de la Llei 39/2015, d'1 d'octubre, del procediment administratiu comú de les administracions públiques per als interessats que, en el seu cas pogueren figurar com desconeguts o amb domicili desconegut.  
  
La Llosa de Ranes, 13 de gener de 2021.- L'alcaldessa en funcions (Decret 2021-0004, 11.01.2021): Salvadora Pardo Escuriet.